
เริ่มประชุมเวลา  13.00 น.
เมื่อที่ประชุมพร้อม  สมาชิกสภา อบต.  เข้าร่วมประชุม   จำนวน  18  คน   ครบองค์ประชุม เลขานุการสภาได้เชิญ ประธานสภาฯ จุดธูปเทียนบูชาพระรัตนตรัยและเริ่มประชุมตามระเบียบวาระการประชุม ดังนี้
ระเบียบวาระที่  1  			เรื่องที่ประธานแจ้งให้ที่ประชุมทราบ
ประธานสภา	ตามมติที่ประชุมสภาองค์การบริหารส่วนตำบลแก้วแสน สมัยสามัญ สมัยแรกประจำปี พ.ศ. ๒๕๕8   ในวันที่  9 กุมภาพันธ์  2558 ได้กำหนดวันเริ่มสมัยประชุม  สภาองค์การบริหารส่วนตำบลแก้วแสน  สมัยสามัญ  สมัยที่ 3 ประจำปี พ.ศ. ๒๕๕8  ในวันที่ 15 สิงหาคม 2558  เป็นต้นไปโดยมีกำหนดไม่เกิน 15 วันนั้น  อาศัยอำนาจตามความในมาตรา ๕๔ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๖) พ.ศ. ๒๕๕๒ ประกอบข้อ ๒๒ ของระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗  แก้ไขเพิ่มเติม  ฉบับที่  ๒ พ.ศ. ๒๕๕๔ จึงเรียกประชุมสภาองค์การบริหารส่วนตำบลแก้วแสน สมัยสามัญ สมัยที่ 3  ประจำปี พ.ศ. ๒๕๕8  ในวันที่ 15  สิงหาคม   พ.ศ. ๒๕๕8  ถึงวันที่  29  สิงหาคม  พ.ศ.2558  จึงประกาศให้ทราบโดยทั่วกัน ประกาศ ณ  วันที่ 10  สิงหาคม  2558
ระเบียบวาระที่  2	เรื่องรับรองรายงานการประชุมสภา สมัยวิสามัญ สมัยที่ 1 ครั้งที่ 2 ประจำปี พ.ศ. 2558  เมื่อวันที่  24 มิถุนายน  2558
ประธานสภา	มีสมาชิกท่านใดจะแก้ไขเพิ่มเติมรายละเอียดในบันทึกรายการประชุมบ้างหรือไม่  เชิญครับ เมื่อไม่มี  ผมขอมติที่ประชุม สมาชิกสภาท่านใดเห็นว่ารายงานการประชุมครั้งที่แล้ว ถูกต้อง ครบถ้วน  โปรดยกมือ
มติที่ประชุม	มีมติรับรองรายงานการประชุมสภาสมัยวิสามัญ สมัยที่ 1 ครั้งที่ 2 ประจำปี 2558  เมื่อวันที่  24  มิถุนายน   2558 
	รับรอง     12  เสียง   
ไม่รับรอง   ไม่มี    
งดออกเสียง  6  เสียง 
ระเบียบวาระที่ 3  	เรื่อง ญัตติเสนอเพื่อพิจารณาให้ความเห็นชอบ 
1.ขออนุมัติขยายเวลาเสนอร่างข้อบัญญัติงบประมาณรายจ่ายประจำปีงบประมาณ พ.ศ.2559 
ประธานสภา				เชิญท่านรองนายก อบต.ครับ
รองนายก อบต.				เรียนท่านประธานสภาและสมาชิกสภา  อบต.ทุกท่านครับ กระผมนาย(นายณรงค์  อินทรทัต)			ณรงค์  อินทรทัต รองนายกองค์การบริหารส่วนตำบลรักษาราชการ					แทนนายกองค์การบริหารส่วนตำบลแก้วแสน  การขออนุมัติขยาย					เวลาเสนอร่างข้อบัญญัติงบประมาณรายจ่าย ประจำปีงบประมาณ 					พ.ศ.2559  กรณีผู้บริหารท้องถิ่นพิจารณาแล้วเห็นว่าไม่สามารถที่					จะนำร่างข้อบัญญัติงบประมาณรายจ่ายประจำปีเสนอต่อสภาท้องถิ่น					ได้ทันภายในระยะเวลาที่กำหนดไว้ คือภายใน 15 สิงหาคม  ให้						เสนอขออนุมัติต่อสภาท้องถิ่น  โดยขอขยายระยะเวลาในการนำเสนอ					ร่างข้อบัญญัติ	งบประมาณรายจ่ายประจำปีงบประมาณ พ.ศ.						2559   โดยมีเหตุผลสำคัญคือขณะนี้	มีกิจกรรมการแข่งขันกีฬา					ตำบลประจำปี และอยู่ระหว่างการปรับลดรายจ่ายประจำ เพื่อนำ						งบประมาณไปจ่ายในงบลงทุนให้มากขึ้น โดยจะพยายามดำเนินการ					ให้เร็วที่สุด และ มีผลบังคับใช้ให้ทันภายในวันที่ 1  ตุลาคม 2558  
ประธานสภา				มีสมาชิกท่านใด สงสัยและจะสอบถามเพิ่มเติมบ้างครับ หากไม่มีผม					ขอมติที่ประชุม มีสมาชิกท่านใดเห็นควรให้มีการขยายเวลาในการ						นำเสนอร่างข้อบัญญัติงบประมาณรายจ่ายประจำปีงบประมาณ พ.ศ.					2559  โปรดยกมือครับ
มติที่ประชุม	เห็นชอบ  11  เสียง   
	ไม่เห็นชอบ  ไม่มี    
	งดออกเสียง  7  เสียง 					
ประธานสภา				2.ขออนุมัติแก้ไขเปลี่ยนแปลงคำชี้แจงงบประมาณรายจ่ายประจำปี					งบประมาณ พ.ศ.2558 
ประธานสภา				เชิญท่านรองนายก อบต.ชี้แจงรายละเอียดและเหตุผลในการขออนุมัติ
รองนายกอบต.				เรียนท่านประธานสภาและสมาชิกสภา อบต.ทุกท่าน กระผม      (นายณรงค์  อินทรทัต)			นายณรงค์  อินทรทัต   รองนายกอบต.แก้วแสน  							ขออนุญาตชี้แจง รายการแก้ไขเปลี่ยนแปลงคำชี้แจงงบประมาณ						รายจ่ายประจำปีงบประมาณ พ.ศ 2558 โครงการซ่อมแซมปรับ						ปรุงอาคารศูนย์พัฒนาสตรี เด็ก และเยาวชนตำบลแก้วแสน หมู่ที่ 2
					เหตุผลและความจำเป็น
					ด้วยส่วนโยธา  มีความจำเป็นต้องแก้ไขเปลี่ยนแปลงคำชี้แจง						งบประมาณรายจ่ายประจำปีงบประมาณ พ.ศ. 2558  แผนงาน						สร้างความเข้มแข็งชุมชน  งานส่งเสริมและสนับสนุนความเข้มแข็ง						ชุมชน  งบลงทุน  หมวดที่ดินและสิ่งก่อสร้าง  ประเภทค่าบำรุงรักษา					และปรับปรุงที่ดินและสิ่งก่อสร้าง  เป็นโครงการซ่อมแซมปรับปรุง						อาคารศูนย์พัฒนาสตรี เด็ก และเยาวชน  ตำบลแก้วแสน  หมู่ที่ 2  					ตั้งไว้  50,500.- บาท (ห้าหมื่นห้าร้อยบาทถ้วน)
					เหตุผลที่ขออนุมัติแก้ไขเปลี่ยนแปลงคำชี้แจงงบประมาณรายจ่าย  					ด้วยโครงหลังคาไม้เดิมของอาคารเดิม  ได้รับความเสียหายจากภัย					ธรรมชาติ และ สัตว์ ปลวก กัดแทะจนไม่สามารถใช้งานได้ตามปกติ  					เป็นอันตรายต่อชีวิตและทรัพย์สินที่ไม่สามารถคาดการณ์ได้ว่าจะเกิด					อุบัติเหตุแก่ผู้ใช้งานได้เมื่อใด  หากประสงค์จะซ่อมแซมโดยใช้						โครงสร้างไม้เดิม  คาดว่ายังประสบปัญหาสัตว์ ปลวก กัดแทะเช่นเดิม  					ก็จะนำมาซึ่งความเสียหายดังเดิม  ประกอบกับโครงสร้างไม้โครง						หลังคาทีได้สำรวจออกแบบไว้ในโครงการเดิม  เป็นชนิดที่หาซื้อได้ยาก					มาก  ต้องสั่งผลิตในท้องตลาด  ทำให้เกิดความยากลำบากและล่าช้า					ในการซ่อมแซม  อีกทั้งเป็นช่วงเข้าสู่ฤดูฝนของทางภาคใต้  หากไม่รีบ					ดำเนินการซ่อมแซมคาดว่าจะนำมาซึ่งความเดือดร้อนเสียหาย						มากกว่านี้  และเป็นการประหยัดงบประมาณหากปล่อยให้ความ						เสียหายเกิดมากขึ้น  จึงจำเป็นต้องขอแก้ไขเปลี่ยนแปลงจากอาคาร					โครงหลังคาไม้เดิมเป็นอาคารโครงหลังคาเหล็ก  เพื่อความคงทน  					ถาวร  อยู่ได้นานขึ้น  มีความสะดวก  ปลอดภัยในการปฏิบัติงานแก่ 					สตรี เด็ก และเยาวชน  อีกทั้งป้องกันปัญหาลุกลามเรื่องการผุพังของ					โครงสร้างไม้จากการกัดแทะของสัตว์ ปลวก  
					โดยมีรายละเอียดการขออนุมัติแก้ไข เปลี่ยนแปลงคำชี้แจง						งบประมาณ  ดังนี้
					รายการเดิมก่อนแก้ไข  
					หมวดที่ดิน และสิ่งก่อสร้าง
					ค่าบำรุงรักษา และปรับปรุงที่ดินและสิ่งก่อสร้าง
					โครงการซ่อมแซมปรับปรุงอาคารศูนย์พัฒนาสตรี เด็ก และเยาวชน 					ตำบลแก้วแสน หมู่ที่ 2 จำนวน  50,500.- บาท (ห้าหมื่นห้าร้อย					บาทถ้วน)
					เพื่อจ่ายเป็นค่าใช้จ่ายในโครงการซ่อมแซม ปรับปรุงอาคารศูนย์						พัฒนาสตรี เด็ก และเยาวชน ตำบล     แก้วแสน หมู่ที่ 2 เป็นอาคาร 					คสล. ขนาดกว้าง 12 เมตร ยาว 20 เมตร หลังคาทรงจั่ว  กระเบื้อง					ลอนคู่ เป็นงานซ่อมแซมบำรุงรักษาตามรายการคือ
				1.งานรื้อถอนกระเบื้องหลังคาลอนคู่  จำนวน  126  ตร.ม.
				2.งานรื้อถอนโครงหลังคาไม้  จำนวน  126  ตร.ม.
				3.งานเปลี่ยนไม้โครงหลังคาขนาด  126  ตร.ม.  ดังนี้
			-อะเส  2" x 8" ยาว 5 เมตร  จำนวน  2  ท่อน
			-จันทัน 2" x 6" ยาว 7 เมตร  จำนวน  10  ท่อน
			-แป  1 1/2" x 3" ยาว 5 เมตร  จำนวน  24  ท่อน
			-เชิงชาย 1" x 8" ยาว 4 เมตร  จำนวน  6  ท่อน
			-ปิดลอน 1" x 6" ยาว 4 เมตร  จำนวน  6  ท่อน
				4.งานเปลี่ยนกระเบื้องหลังคา  จำนวน  126  ตร.ม.
			-กระเบื้องลอนคู่สีซีเมนต์ 4 ฟุต  จำนวน  252  แผ่น
			-ครอบมุมลอนคู่  จำนวน  18  แผ่น
			-ขอเกี่ยว  จำนวน  252  ชุด
				รายการขออนุมัติแก้ไขเปลี่ยนแปลง เป็น
					หมวดที่ดิน และสิ่งก่อสร้าง
					ค่าบำรุงรักษา และปรับปรุงที่ดินและสิ่งก่อสร้าง
					โครงการซ่อมแซมปรับปรุงอาคารศูนย์พัฒนาสตรี เด็ก และเยาวชน 					ตำบลแก้วแสน หมู่ที่ 2 จำนวน  50,500.- บาท (ห้าหมื่นห้าร้อย					บาทถ้วน)
					เพื่อจ่ายเป็นค่าใช้จ่ายในโครงการซ่อมแซม ปรับปรุงอาคารศูนย์						พัฒนาสตรี เด็ก และเยาวชน ตำบล     แก้วแสน หมู่ที่ 2  เป็นอาคาร 					คสล. ขนาดกว้าง 12 เมตร ยาว 20 เมตร หลังคาทรงจั่ว  กระเบื้อง					ลอนคู่ เป็นงานซ่อมแซมบำรุงรักษาตามรายการคือ
				1.งานรื้อถอนวัสดุมุงหลังคา  จำนวน  126  ตร.ม.
				2.งานรื้อถอนฝ้าแผ่นเรียบ    จำนวน  20  ตร.ม.
				3.งานรื้อถอนฝ้าโครงคร่าวที-บาร์  จำนวน  96  ตร.ม.
				4.งานรื้อถอนโครงหลังคาไม้  จำนวน  126  ตร.ม.
				5.งานเปลี่ยนโครงหลังคาจากชนิดไม้เป็นชนิดเหล็ก จำนวน 
				   126 ตร.ม.  ดังนี้
				-อะเสเหล็กตัว C  150 x 50 x 20 x 3.2  มม.  จำนวน  4  เส้น  				-จันทันเหล็กตัว C  150 x 50 x 20 x 3.2  มม.  จำนวน  12  เส้น
				-แปเหล็กตัว C  75 x 45 x 15 x 3.2  มม.  จำนวน  22  เส้น
				-  เชิงชาย 1" x 8" ยาว 4 เมตร  จำนวน  6  ท่อน
				-  ปิดลอน 1" x 4" ยาว 4 เมตร  จำนวน  6  ท่อน
				-  แผ่นปิดกันนก  จำนวน  24  เมตร
				6.งานเปลี่ยนกระเบื้องหลังคา  จำนวน  126  ตร.ม.
				-  กระเบื้องลอนคู่สีซีเมนต์ 4 ฟุต  จำนวน  252  แผ่น
				-  ครอบมุมลอนคู่  จำนวน  18  แผ่น
				-  ขอเกี่ยวไม่น้อยกว่า 7 นิ้ว  จำนวน  252  ชุด
				รายละเอียดตามเอกสารที่แจ้งให้ทราบ โดยมีเหตุผลในการขออนุญาต				เปลี่ยนแปลงคำชี้แจงงบประมาณฯคือ ผู้บริหารได้เชิญชวนผู้รับจ้างมา				ดูงาน ปรากฏว่าไม่มีผู้รับจ้างรายใดสามารถดำเนินการได้เนื่องจาก				เป็นงานไม้ งบประมาณที่ตั้งไว้ไม่สามารถดำเนินการได้ และเป็นการ				ป้องกันปัญหาจากปลวกกัดแทะด้วย จึงขอให้ที่ประชุมสภาได้โปรด				พิจารณาด้วยครับ
ประธานสภา				มีสมาชิกสภา อบต.ท่านใดจะซักถามเพิ่มเติมบ้างครับ หากไม่มีผมขอ					มติที่ประชุมสภา
มติที่ประชุมสภา	เห็นชอบ  11  เสียง   
	ไม่เห็นชอบ  ไม่มี    
					งดออกเสียง  7  เสียง
ระเบียบวาระที่ 4			เรื่องอื่น ๆ
ประธานสภา				ต่อไปเป็นระเบียบวาระที่ 4  เรื่องอื่น ๆ เชิญสมาชิกสภาฯครับ
นายสุธน    แก้วแท้			เรียนประธานสภา กระผมนายสุธน  แก้วแท้ สมาชิกสภา อบต.หมู่ที่ 6
ผมมีเรื่องที่ฝากไปยังส่วนช่าง 2 เรื่อง คือ
1. น้ำประปาหมู่บ้าน หมู่ที่ 1 บ้านนายพร้อม ไม่ไหลไม่ทราบเพราะสาเหตุใด วันก่อนมีงานศพในหมู่ที่ 6 ก็เป็นปัญหามาก ตอนนี้ก็มีงานศพอีกงานหนึ่ง  ฝากช่วยดำเนินการแก้ไขปัญหาให้ด้วย
2. ประปาหมู่บ้าน SML หมู่ที่ 6 ซึ่งโอนให้อบต.แล้ว เดิมผมได้ดูแลแต่ประสบปัญหาน้ำมีน้อยไม่ไหลอบต.ได้ให้ช่างมาซ่อมแซมจนระบบไฟฟ้าชำรุด ตอนนี้มีน้ำแล้วอยากจะสอบถามว่าจะให้ผมดูแลต่อหรือ อบต.จะดูแลเอง
นายจารึก  ช่วยนาค			เรียนประธานสภา กระผมนายจารึก  ช่วยนาค สมาชิกสภา อบต.หมู่ที่
					2 กระผมมีเรื่องฝากไปยังผู้บริหาร 2 เรื่อง ครับ
					1.โคมไฟฟ้าสาธารณะ หมู่ที่ 2  หน้าบ้านนายสมปอง ไฟไม่ติดมานาน					แล้ว ฝากผู้บริหารช่วยซ่อมแซมแก้ไขด้วยครับ
					2.ขอให้ติดตั้งกระจกโค้งบริเวณทางแยกถนนสายทุ่งเพชรแก้ว-บ้าน					นายประพาสบริเวณติดกับรั้วบ้านนายทิวา ละอองทอง มีผู้ใช้รถ ใช้					ถนนมากโดยเฉพาะนักเรียน มองไม่เห็นเพราะบังรั้วบ้านทำให้เกิด						อุบัติเหตุบ่อยครั้ง
นายสุชาติ  ชูแสง			เรียนประธานสภา กระผมนายสุชาติ  ชูแสง สมาชิกสภา อบต.หมู่ที่
					8  กระผมมีเรื่องฝากไปยังผู้บริหาร ครับ
					1.โคมไฟฟ้าสาธารณะซึ่งเป็นงบประมาณของ อบต.ไม่ติด
					   จำนวน 2 จุด
					2.โคมไฟฟ้าสาธารณะหมู่บ้านละ 5 โคม ไม่ติดจำนวน 2 จุด
					   รวมจุดที่โคมไฟฟ้าไม่ติด 4 จุดคือ
						-หน้าบ้านนางลำไย
						-สามแยกหน้าบ้านนายจรัล
						-สามแยกบ้านขรัวอินทร์
						-หน้าบ้านกระผมเอง(นายสุชาติ  ชูแสง)
					3.การดำเนินการงบประมาณจ่ายขาดเงินสะสมเพื่อถมหลุมบ่อ						ดำเนินการถึงขั้นตอนไหนแล้วเพราะเป็นการใช้จ่ายงบประมาณเพื่อ					ดำเนินการในเรื่องฉุกเฉินหรือเร่งด่วน
					4.การขยายเขตไฟฟ้าหมู่ที่ 8 ขรัวอินทร์ ขณะนี้ดำเนินการแล้วเสร็จ					แต่ยังไม่	เชื่อมต่อสายไฟ ไม่ทราบว่าเป็นหน้าที่ของ อบต.หรือของไฟฟ้า 					ระบบประปาหมู่บ้าน จึงยังไม่สามารถดำเนินการเรื่องไฟฟ้าได้ ฝากให้					ฝ่ายบริหารช่วยติดตามเรื่องด้วยครับเพราะระบบประปายังใช้ไฟฟ้า					จากเสาเดิมอยู่
ประธานสภา				เชิญผู้บริหารชี้แจงครับ
รองนายก อบต.	เรียนประธานสภาและสมาชิกสภา อบต.ทุกท่าน  กระผมนายณรงค์  อินทรทัต  รองนายกอบต.รักษาราชการแทนนายก อบต.แก้วแสน ขออนุญาตชี้แจง
1. ไฟฟ้าสาธารณะเป็นประโยชน์กับท้องถิ่น แต่อบต.ยังติดขัดในเรื่องการซ่อมแซมบำรุงรักษา เพราะไม่มีรถกระเช้า ขณะนี้กำลังรวบรวม จึงขอให้สมาชิกช่วยแจ้งด้วยว่าในหมู่บ้านมีตรงไหนบ้างที่โคมไฟดับ จะได้เป็นข้อมูลในการดำเนินการแก้ไขปัญหาเพราะจะได้ติดต่อรถกระเช้าจากเทศบาลตำบลนาบอนไปซ่อมแซมแก้ไขต่อไป
2. กระจกโค้งส่องทางผมเห็นด้วยถึงความจำเป็นในเรื่องความปลอดภัย ซึงมีหลายจุดที่เป็นจุดเสี่ยงและอันตราย เช่น โค้งหลังวัดมณีเจริญ  สี่แยกหน้าโรงเรียน และเห็นด้วยกับการติดตั้งที่สามแยกทุ่งเพชรแก้ว ผมจะช่วยแก้ไขและดำเนินการให้ครับ
3. การขยายเขตไฟฟ้าของหมู่ที่ 8 ขณะนี้ได้ติดตั้งหม้อแปลงไฟฟ้าเสร็จเรียบร้อยแล้ว แต่ยังไม่ได้เชื่อมสายปล่อยกระแสไฟฟ้า ซึ่งผมไม่แน่ใจว่าเป็นหน้าที่ของใคร แต่จะได้ประสานติดตามเรื่องเพื่อดำเนินการต่อไปครับ
นายศรสิทธิ์  โกศล	เรียนท่านประธานสภา  กระผมนายศรสิทธิ์  โกศล สมาชิกอบต.หมู่ที่ 9  มีเรื่องที่จะแจ้งให้ที่ประชุมทราบ
	1.เรื่องประปาหมู่บ้าน SML หมู่ที่ 9 ขอเรียนชี้แจงว่าเป็นของหมู่บ้านมีคณะกรรมการหมู่บ้าน จำนวน 10 คน ผมเป็นเพียงที่ปรึกษาช่วยดูแลเท่านั้น
	2.เรื่องการติดตั้งโคมไฟฟ้าสาธารณะ ชาวบ้านฝากถามมาว่าใช้หลักเกณฑ์อะไรในการติดตั้งเพราะบางจุดติดตั้งใกล้เคียงกัน บางจุดก็ห่างกัน มีจุดทางแยกหรือหน้าบ้านไม่ติดตั้ง ไปติดตั้งซ้อนติดกัน 3-4 หลอดก็มีครับ ผมไม่เข้าใจ ชาวบ้านก็ไม่เข้าใจ ผมมีหลักฐานไปดูได้ มีการชี้จุดว่าต้องลงเสาไหนบ้าง บางจุดเว้น 5 เสา แล้วไปซ้อน 3 หลอด
นายวิลาศ  พรหมวันรัตน์	เรียนท่านประธานสภา  กระผมนายวิลาศ  พรหมวันรัตน์  สมาชิกอบต.หมู่ที่ 9  ผมมีเรื่องที่จะขอหารือและชี้แจงที่ประชุมสภา
	1.การจ่ายค่าตอบแทนแก่ผู้จัดเก็บน้ำประปาหมู่บ้าน ซึ่งได้พูดในที่ประชุมไปแล้วในครั้งที่ผ่านมา ขณะนี้มีผู้จัดเก็บแล้วและจัดเก็บนำส่งเงินให้อบต.ไปแล้ว แต่ค่าตอบแทนยังไม่ได้เบิกจ่ายให้สอบถามก็บอกว่าเป็นอาทิตย์หน้า หลายครั้งไม่ทราบว่าติดขัดในเรื่องอะไร ให้เร่งรัดดำเนินการให้ด้วยครับ
	2.โคมไฟฟ้าสาธารณะ โคมไฟดับ 1 จุด ที่สามแยกบ้านกอลาน หลายเดือนแล้ว  แต่อีก 1 จุด ไม่ได้เสียเจ้าหน้าที่ได้ไปปลดโคมไฟอ้างว่าเสียจะนำไปซ่อม เมื่อสอบถามไปยังผู้บริหาร แจ้งว่ายังไม่ทราบเรื่อง  หากซ่อมเสร็จแล้วให้ช่วยไปติดตั้งให้ด้วยครับ
	3.เรื่องติดตั้งโคมไฟฟ้าสาธารณะ ที่คุณศรสิทธิ์  พูดถึง ผมขออนุญาตชี้แจง เพราะโครงการนี้ผมเป็นผู้นำเสนอ ปัญหาการติดตั้งจุดโคมไฟจากศาลาพ่อท่านคล้าย ไปบ้านนายบุญชู  ผมเป็นผู้กำหนดจุดติดตั้งร่วมกับเจ้าหน้าที่ไฟฟ้าตั้งแต่แรกเริ่ม และเจ้าหน้าที่ไฟฟ้าก็ติดตั้งตามจุดที่กำหนดไว้เดิมตามแบบแปลน เป็นจุดที่เหมาะสม แต่คุณศรสิทธิ์ ได้เปลี่ยนแปลงจุดติดตั้งโดยไปติดตั้งหน้าบ้านคุณศรสิทธิ์ ผมไม่ยอม เพราะไม่เป็นไปตามแบบที่กำหนดไว้เดิม  ผมได้สอบถามเจ้าหน้าที่ที่ไปติดตั้ง ได้บอกว่าคุณศรสิทธิ์กำหนดให้ติดตั้งตามนี้ ผมจึงติดต่อสอบถามไปยังช่างของการไฟฟ้า  ช่างไฟฟ้า ยืนยันให้ติดตั้งตามแบบแปลนที่กำหนดไว้เดิม จึงต้องปลดไปติดตั้งตามจุดที่กำหนดไว้เดิมตามแบบแปลน  ผมจึงขอชี้แจงให้ทราบครับ คุณศรสิทธิ์ จะต้องเข้าใจว่าเป็นการติดตั้งตามแบบที่กำหนดไว้ตั้งแต่ต้น
นายศรสิทธิ์  โกศล	เรียนท่านประธานสภา  กระผมนายศรสิทธิ์  โกศล สมาชิกอบต.หมู่ที่ 9  ผมขอชี้แจงว่าไม่ได้ติดตั้งหน้าบ้านผม เพราะไม่มีเสาไฟฟ้าหน้าบ้านผมพูดถึงการติดตั้งไฟฟ้าสายกอลาน ตั้งแต่ หน้าบ้านนางพริ้ม บัวแก้วมีการติดตั้งหน้าบ้านนายวิสุทธิ์  โกศล เว้นไป 5 เสา ติดตั้งที่บ้านน้องนายวิลาศ  บ้านนายวิลาศ  และหัวโค้งพ้นบ้านนายวิลาศ รวม 3 โคม ผมถามว่าเหมาะสมหรือไม่ และผมได้ติดต่อกับการไฟฟ้าเจ้าหน้าที่แจ้งว่าสามารถปรับเปลี่ยนจุดได้ตามความเหมาะสมเพียงแต่ต้องติดตั้งให้ถูกต้องตามระบบที่ไฟฟ้ากำหนด ผมยืนยันว่าไม่ได้ติดตั้งที่หน้าบ้านผมแต่ต้องการให้ติดตั้งในจุดที่เห็นว่าเหมาะสม  หัวโค้งพ้นบ้านผม เว้น 2 เสา เสาที่ 3  ควรติดเพราะเป็นชุมชนแต่ไม่ติดไปติดบ้านนายกฤษฎา  หลานผม และติดหัวโค้ง 2 หลอดติดกัน สมควรหรือไม่ สมาชิกสภาไปดูได้เลยครับ
นายวิลาศ  พรหมวันรัตน์	เรียนท่านประธานสภา  กระผมนายวิลาศ  พรหมวันรัตน์  สมาชิกอบต.หมู่ที่ 9  ผมอยากถามว่าบ้านนางพริ้ม ไม่ได้ติดตั้งโคมไฟมาตั้งแต่ต้น การติดตั้งครั้งนี้เป็นการติดตั้งตามถนนสายควนลูกปัด-กอลาน  โดยเริ่มตั้งแต่ศาลาพ่อท่านคล้าย-บ้านนายบุญชู  นายประกิจ  ศรีพรหม  นางวาสนา  นายประไพ  นายเชื่อง และนายกฤษฎา มีการติดตั้งบริเวณที่มีบ้านเรือนตั้งอยู่  มีความเหมาะสมและเป็นไปตามแบบที่กำหนดไว้ตั้งแต่ต้น
นายศรสิทธิ์  โกศล	เรียนท่านประธานสภา  กระผมนายศรสิทธิ์  โกศล สมาชิกอบต.หมู่ที่ 9  ผมอยากสอบถามว่าใช้เกณฑ์อะไรในการติดตั้ง  ต้องการให้ไฟฟ้าสว่างหน้าบ้าน  ทางแยก หรือ ริมถนนครับ
ประธานสภา	เอาเป็นว่าผมจะสรุปให้ผู้บริหารชี้แจง 3 เรื่อง ด้วยกันคือ
	1.การติดตั้งโคมไฟฟ้าสาธารณะ คำถามของคุณศรสิทธิ์
	2.การดำเนินการโครงการงบจ่ายขาดเงินสะสม คำถามของคุณสุชาติ
	3.การจัดเก็บค่าน้ำประปาหมู่บ้าน  คำถามของคุณวิลาศ
รองนายก อบต.	เรียนประธานสภาและสมาชิกสภา อบต.ทุกท่าน  กระผมนายณรงค์  อินทรทัต  รองนายกอบต.รักษาราชการแทนนายก อบต.แก้วแสน ขออนุญาตชี้แจงครับ
	1.การติดตั้งโคมไฟฟ้าสาธารณะของหมู่ที่ 9 โดยขั้นตอนเริ่มตั้งแต่การเดินสำรวจสถานที่ดำเนินการร่วมกับเจ้าหน้าที่ของการไฟฟ้า และกำหนดจุดติดตั้งว่าเป็นจุดไหนบ้าง ซึ่งจะเปลี่ยนแปลงจุดเสาที่กำหนดหมายเลขไว้แล้วไม่ได้ แต่เมื่อไฟฟ้าดำเนินการแล้วเสร็จและส่งมอบงานให้ อบต.แล้ว ทรัพย์สินนั้นเป็นของอบต.แล้วเราสามารถที่จะเปลี่ยนแปลง แก้ไข เพิ่มเติมในภายหลังได้ตามความจำเป็น เหมาะสมได้ เมื่อได้กำหนดแผนผังการติดตั้งแล้วมีการระบุว่าเป็นเสาไฟฟ้าหมายเลขที่เท่าใด ผมเองและผู้บริหารก็ไปเปลี่ยนแปลงไม่ได้  บางจุดอาจจะไม่ใช่หน้าบ้านหรือครัวเรือน แต่เป็นจุดเปลี่ยว มีความเสี่ยงก็มีความจำเป็นที่จะติดตั้งได้  ผมเข้าใจสมาชิก ส.อบต.ทั้งสองคน  แต่เราสามารถดำเนินการเพิ่มเติมในภายหลังได้ครับ
	2.การจ่ายขาดเงินสะสมในโครงการที่จะดำเนินการ ถมหินคลุก จำนวน 27  สาย ซึ่งขณะนี้อยู่ในระหว่างดำเนินการตามขั้นตอนระเบียบพัสดุกับผู้รับจ้างในการทำสัญญาและกำหนดรายละเอียดการดำเนินการเพื่อความชัดเจน ซึ่งจะแจ้งประสานเป็นหนังสือหรือแจ้งให้สมาชิกทราบเมื่อเข้าไปดำเนินการโครงการ ซึ่งจะประสานอีกครั้งหนึ่งเพื่อจะได้ช่วยเหลือตรวจสอบงบประมาณให้คุ้มค่าที่สุด 
	3.เรื่องประปาหมู่บ้าน ขณะนี้เป็นช่วงฤดูฝนไม่ค่อยมีปัญหา ส่วนประปาหมู่ที่ 9 มีปริมาณน้ำเพียงพอ และได้ขุดเจาะบ่อบาดาลอีก 1 จุดที่บ้านไสแตซึ่งจะช่วยแก้ไขปัญหาไม่มีน้ำในจุดดังกล่าวได้ ส่วนประปาหมู่บ้านจุดอื่นๆ ก็คงไม่มีปัญหาอะไรครับ
นายสุชาติ  ชูแสง			เรียนประธานสภา กระผมนายสุชาติ  ชูแสง สมาชิกสภา อบต.หมู่ที่
					8  กระผมมีเรื่องจะสอบถามไปยังผู้บริหารเรื่องการถมหินคลุกที่ผ่าน					มาผมขอให้ถมเป็นหินคลุกจริงๆ ไม่ใช่หินทางรถไฟ และเห็นควรแจ้งให้					สมาชิก อบต.ในหมู่บ้านทราบด้วย เมื่อมีการถมหินคลุกในสายทาง					ของหมู่บ้านเพราะที่ผ่านมาไม่แจ้งให้ทราบเลยเมื่อมีการดำเนินการ 					และผมอยากให้ผู้บริหารได้ช่วยดูแลเรื่องหินคลุกให้เป็นหินคลุกจริงๆ 
รองนายก อบต.	เรียนประธานสภาและสมาชิกสภา อบต.ทุกท่าน  กระผมนายณรงค์  อินทรทัต  รองนายกอบต.รักษาราชการแทนนายก อบต.แก้วแสน ขออนุญาตชี้แจงคำถามของคุณสุชาติครับ ผมยืนยันว่าการดำเนินการต่อไปในเรื่องการถมหินคลุก จะขอให้สมาชิกอบต.ช่วยดูแลให้เพราะเป็นเรื่องสำคัญ สำหรับว่าเป็นหินคลุกอย่างไรนั้นจะให้นายช่างลงไปควบคุมดูแลให้เพราะผมเองก็ไม่มีความรู้ในเรื่องนี้ครับ
นายสุชาติ  ชูแสง			เรียนประธานสภา กระผมนายสุชาติ  ชูแสง สมาชิกสภา อบต.หมู่ที่
	8  กระผมมีเรื่องจะสอบถามไปยังผู้บริหาร เรื่องการถมหินคลุกแถวนาสีจันทร์ถนนสายควนเนียง-เกาะสระ ใช้งบประมาณอะไร จะซ้ำซ้อนกับงบที่จะจ่ายขาดหรือไม่	
รองนายก อบต.	เรียนประธานสภาและสมาชิกสภา อบต.ทุกท่าน  กระผมนายณรงค์  อินทรทัต  รองนายกอบต.รักษาราชการแทนนายก อบต.แก้วแสน ขออนุญาตชี้แจงคำถามของคุณสุชาติครับ การถมหินที่นาสีจันทร์ ถนนสายควนเนียง-เกาะสระใช้งบประมาณเงินสำรองจ่ายกรณีฉุกเฉินหรือจำเป็น ซึ่งเป็นงบกลางใช้แก้ไขปัญหาที่จำเป็น เร่งด่วนไปพลางก่อนเพื่อให้สามารถใช้งานได้ แก้ไขปัญหาเฉพาะหน้าครับ
ประธานสภาฯ 	สรุปว่าคำถามของคุณสุชาติ ไม่ได้ใช้งบประมาณจ่ายขาดเงินสะสมน่ะครับ และสำหรับคำถามของคุณวิลาศ เรื่องการจัดเก็บค่าน้ำประปาเป็นอย่างไร ผมยังไม่เข้าใจ ขอเชิญคุณวิลาศ ครับ
นายวิลาศ  พรหมวันรัตน์	เรียนท่านประธานสภา  กระผมนายวิลาศ  พรหมวันรัตน์  สมาชิกอบต.หมู่ที่ 9  ผมได้สอบถามในเรื่องการเบิกจ่ายค่าตอบแทนให้ผู้ดูแลน้ำประปาหมู่บ้าน เมื่อเก็บค่าน้ำประปาและจัดส่งเงินให้ อบต.แล้วค่าตอบแทนไม่เบิกจ่ายให้ล่าช้าเป็นเดือน จนทำให้ผู้ดูแลน้ำประปาหมู่บ้านจะมาเอาค่าตอบแทนที่ผม ซึ่งผมรับปากจะดูแลติดตามให้ครับ
รองนายก อบต.	เรียนประธานสภา ผมขอขอบคุณท่านสมาชิกสภาที่แจ้งข้อมูลให้ทราบ เป็นปัญหาที่ผมจะติดตามในเรื่องนี้ให้ครับ และผู้บริหารเองได้เน้นย้ำในการประชุมประจำเดือนทุกเดือนให้เจ้าหน้าที่ทำงานอย่างเต็มที่ เต็มความสามารถ และจะติดตามเร่งรัด ในเรื่องความล่าช้าให้ครับ 
นายสุชาติ  ชูแสง			เรียนประธานสภา กระผมนายสุชาติ  ชูแสง สมาชิกสภา อบต.หมู่ที่
	8  จะสอบถามเรื่องการแจ้งขอความช่วยเหลือกรณีลมพัดแรงกระเบื้องมุงหลังคาเกิดความเสียหาย ของบ้านนายวิรัตน์ เกตุแก้ว ไม่ทราบว่า อบต.ได้ดำเนินการช่วยเหลือไปแล้วหรือยังครับ ช่วยชี้แจงด้วยครับ
รองนายก อบต.	เรียนประธานสภา  คุณสุชาติได้เข้ามาติดต่อกับผม และผมได้ให้คุณสุชาติช่วยถ่ายรูปและให้เจ้าของบ้านเข้ามาติดต่อยื่นคำร้องขอรับการช่วยเหลือและเจ้าหน้าที่ได้แจ้งให้ยื่นเอกสารอื่นที่เกี่ยวข้อง ไม่ทราบว่าได้ดำเนินการยื่นเอกสารแล้วหรือยัง ผมจะติดตามเรื่องนี้ให้ครับ 
ประธานสภา	มีสมาชิกท่านใดมีเรื่องอื่นๆ อีกหรือไม่ เชิญครับ
นายกิตติเนตร  รัตนบุรี	เรียนท่านประธานสภา  กระผมนายกิตติเนตร  รัตนบุรี สมาชิกอบต.หมู่ที่ 1 มีเรื่องที่จะแจ้งให้ทราบคือ ประปาถังแรงดันบ้านนายนิตย์ แนวท่อประปาสายบ้านต้นปาล์ม ประมาณ 30  ครัวเรือน น้ำประปาไม่ไหลหรือไหลเพียงเล็กน้อย ประมาณ 3 เดือนแล้ว  อบต.ได้เข้าไปแก้ไขปัญหาและบริการแจกจ่ายน้ำช่วยเหลือ  โดยสาเหตุเนื่องจากน้ำในบ่อบาดาลมีปริมาณน้ำน้อย ฝากฝ่ายบริหารได้ช่วยดำเนินการแก้ไขปัญหานี้ให้ด้วยครับ
ประธานสภา	มีสมาชิกท่านใดมีเรื่องอื่นๆ อีกหรือไม่ครับ ฝากเรื่องน้ำประปาไม่ไหลของคุณกิตติเนตร ส่วนของคุณศรสิทธิ์ ท่านรองณรงค์ ชี้แจงให้ทราบไปแล้ว ของคุณสุชาติตอบไปแล้ว ของคุณวิลาศ ตอบไปแล้ว ส่วนคำถามของคุณสุธน  เป็นอย่างไร ช่วยชี้แจงเพิ่มเติมด้วยครับ
นายสุธน  แก้วแท้	เรียนท่านประธานสภา  กระผมนายสุธน  แก้วแท้ สมาชิกอบต.หมู่ที่ 6ขออนุญาตชี้แจงเรื่องที่จะฝากไปยังผู้บริหาร ครับ
	1.กรณีน้ำประปาหมู่บ้าน บ้านนายพร้อม แนวท่อประปาหมู่ที่ 6 ไปยังถนนสาย 41 ก่อนหน้านี้มีงานศพ ไม่มีน้ำประปาใช้ แต่ในถังเก็บน้ำหอถังมีน้ำไม่ทราบเป็นเพราะสาเหตุอะไรและขณะนี้มีงานศพอีกหนึ่งงาน ฝากผู้บริหารได้ช่วยตรวจสอบและดูแลให้ด้วยครับ
	2.ปัญหาของระบบประปาหมู่บ้าน SML หมู่ที่ 6ซึ่งถ่ายโอนให้ อบต.แล้วเดิมผมได้ช่วยดูแลให้ ต่อมามีปัญหาน้ำน้อยและเครื่องสูบน้ำเสีย เจ้าหน้าที่ของอบต.ไปซ่อมจนเสียพ้น และเมื่อมีการประชุมหมู่บ้านที่ประชุมหมู่บ้านได้ขอให้ผู้บริหารมอบหมายการดูแลประปาหมู่บ้านให้ผมช่วยดูแล เพราะอบต.ดูแลเองชาวบ้านไม่มีน้ำใช้ครับ  ขณะนี้ปริมาณน้ำเต็มบ่อ แต่ใช้การไม่ได้เพราะเครื่องสูบน้ำและระบบควบคุมใช้การไม่ได้ ฝากให้ผู้บริหารช่วยดูแลเรื่องนี้ด้วยครับ
ประธานสภา	ฝากผู้บริหารช่วยดูแลปัญหาเรื่องน้ำของหมู่ที่ 6 ด้วยครับ	
นายสายัณห์  จริตงาน	เรียนประธานสภา กระผมนายสายัณห์  จริตงาม รองนายกองค์การบริหารส่วนตำบลแก้วแสน  ขออนุญาตชี้แจง เรื่องน้ำประปาหมู่บ้านบ้านนายพร้อม  น้ำไม่ไหลในแนวท่อหมู่ที่ 6-ถนนสาย 41 โดยประปาหมู่บ้านแห่งนี้ ให้บริการน้ำประปาหมู่บ้านแก่หมู่ที่ 1 ,6 , และหมู่ที่ 9 ขณะนี้ยังไม่ทราบสาเหตุว่าเป็นเพราะอะไร สำหรับงานศพได้แจ้งให้เจ้าบ้านทราบแล้วและสามารถนำถังเก็บน้ำของอบต.เพื่อใช้เก็บสำรองน้ำและแจ้งให้เก็บน้ำในเวลากลางคืนให้เต็มที่ และมีกระแสข่าวว่าผมกลั่นแกล้งไม่ให้ใช้น้ำ ซึ่งสาเหตุเกิดจากเกิดฟ้าผ่าผมไปตรวจสอบตู้ควบคุมระบบ ซึ่งได้ตัดการทำงานโดยอัตโนมัติ  ผมจึงปิดประตูน้ำและสูบน้ำเพื่อให้น้ำเต็มถัง เผอิญฝ่ายเจ้าภาพในงานศพมาเห็นจึงกล่าวหาว่าผมแกล้งปิดน้ำไม่ให้ไหลไปในงานศพ สำหรับสาเหตุน้ำไม่ไหลนั้น ได้ลงตรวจสอบแล้วยังหาที่แตกหรือหาสาเหตุยังไม่ได้ พอเปิดน้ำ น้ำหายไปโดยไม่ทราบสาเหตุจึงไปปิดประตูน้ำที่บ้านนายอภิชาติ ไชยศร  แต่จะดำเนินการตรวจสอบอีกครั้งหนึ่งเพื่อแก้ไขปัญหาต่อไปครับ
ประธานสภาฯ 	สรุปว่าวันนี้มีปัญหาหลายปัญหา ขอบคุณสมาชิกสภา อบต.ที่นำปัญหามาแจ้งให้ผู้บริหารได้รับทราบหากสมาชิก อบต. ไม่มีเรื่องอื่น ๆ แล้วผมขอปิดการประชุมครับ
	ปิดการประชุมเวลา   14.15  น.

					ลงชื่อ................................................................... ผู้จดบันทึก
					                 (นางแฉล้ม    ศิลปวิสุทธิ์)
   เลขานุการสภา  อบต.แก้วแสน

        ลงชื่อ....................................................................ผู้ตรวจบันทึก
     (นายบุญนำ    บุญวรรณ)
					   ประธานสภาองค์การบริหารส่วนตำบลแก้วแสน








